Document ID: 32002D0350

Komisijas Lēmums
(2002. gada 3. aprīlis),
ar kuru groza Lēmumu 2001/781/EK, ar ko apstiprina saņēmēju iestāžu rokasgrāmatu un to dokumentu glosāriju, kurus var izsniegt saskaņā ar Padomes Regulu (EK) Nr. 1348/2000 par tiesas un ārpustiesas civillietu un komerclietu dokumentu izsniegšanu dalībvalstīs
(izziņots ar dokumenta numuru C(2002) 1132)
(2002/350/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2000. gada 29. maija Regulu (EK) Nr. 1348/2000 par tiesas un ārpustiesas civillietu un komerclietu dokumentu izsniegšanu Eiropas Savienības dalībvalstīs [1], un jo īpaši tās 17. panta a) un b) apakšpunktu,
tā kā:
(1) Lai īstenotu Regulu (EK) Nr. 1348/2000, bija jāsastāda un jāpublicē rokasgrāmata, kas ietver informāciju par saņēmējām iestādēm, kas noteiktas minētās regulas 2. pantā.
(2) Regulas (EK) Nr. 1348/2000 17. panta b) punktā ir arī paredzēta saskaņā ar šo regulu izsniedzamo dokumentu glosārija sastādīšana Eiropas Savienības oficiālajās valodās.
(3) Saskaņā ar Regulu (EK) Nr. 1348/2000 Komisijas 2001. gada 25. septembra Lēmums 2001/781/EK, ar ko apstiprina saņēmēju iestāžu rokasgrāmatu un to dokumentu glosāriju, kurus var izsniegt saskaņā ar Padomes Regulu (EK) Nr. 1348/2000 par tiesas un ārpustiesas civillietu un komerclietu dokumentu izsniegšanu dalībvalstīs [2], ir publicēts Eiropas Kopienu Oficiālajā Vēstnesī.
(4) Rokasgrāmata un glosārijs jāpapildina ar informāciju, ko Komisijai nosūtīja Vācija;
(5) Šajā lēmumā paredzētie pasākumi ir saskaņā ar tās komitejas atzinumu, kas izveidota ar Regulas (EK) Nr. 1348/2000 18. pantu,
IR PIEŅĒMUSI ŠO LĒMUMU.
1. pants
Lēmuma 2001/781/EK I pielikumu (rokasgrāmatu, kas minēta Regulas (EK) Nr. 1348/2000 17. panta a) punktā) groza saskaņā ar šā lēmuma I pielikumu.
2. pants
Lēmuma 2001/781/EK II pielikumu (glosāriju, kas minēts Regulas (EK) Nr. 1348/2000 17. panta b) punktā) groza saskaņā ar šā lēmuma II pielikumu.
Šis lēmums ir adresēts dalībvalstīm.
Briselē, 2002. gada 3. aprīlī

Labels: 11
3
12
18
15